

**SIGULDAS NOVADA PAŠVALDĪBA SIGULDAS VALSTS ĢIMNĀZIJA**

Reģ.nr.4319901124

Ata Kronvalda ielā 7, Siguldā, Siguldas novadā, LV-2150, tālr.: 67971461, e-pasts: svg@sigulda.lv SEB BANKA, konts Nr.LV15UNLA0027800130404, kods UNLALV2X

# IEKŠĒJIE NOTEIKUMI

Siguldā

 02.09.2024. Nr.1-19.1/5

# Mācību sasniegumu vērtēšanas kārtība

*Izdoti saskaņā ar Vispārējās izglītības likuma 10. panta trešās daļas 2.punktu,*

*Ministru kabineta 27.11.2018. noteikumu Nr. 747 15.punktu un 11.pielikuma 19.punktu,*

 *Ministru kabineta 03.09.2019. noteikumu Nr. 416 20.punktu un 11.pielikuma 16.punktu,*

*Siguldas Valsts ģimnāzijas nolikuma 17. punktu.*

# I. Vispārīgie jautājumi

1. Siguldas Valsts ģimnāzijas (turpmāk – izglītības iestāde) mācību sasniegumu vērtēšanas kārtības (turpmāk – vērtēšanas kārtība) mērķis ir noteikt vienotu, secīgu un zinātniski pamatotu izglītojamo mācību sasniegumu vērtēšanas sistēmu, nosakot vērtēšanas formas, veidus, metodiskos paņēmienus, pārbaudījumu apjomu, skaitu, izpildes laiku un vērtēšanas kritērijus.
2. Vērtēšanas kārtība nosaka vienotus izglītojamo mācīšanās vērtēšanas pamatprincipus izglītības iestādē un veicina par tiem izglītojamo un pedagogu izpratni.
3. Ar vērtēšanas kārtību klašu audzinātāji iepazīstina izglītojamos katra mācību gada sākumā. Izglītojamais izglītības iestādes sagatavotā veidlapā ar parakstu apliecina, ka ir iepazinies ar vērtēšanas kārtību.
4. Izglītības iestāde nepilngadīgu izglītojamo likumiskos pārstāvjus (turpmāk – vecākus) ar vērtēšanas kārtību iepazīstina katra mācību gada sākumā, elektroniski nosūtot to skolvadības sistēmā (turpmāk – E-klase). Vērtēšanas kārtība pieejama arī skolas mājas lapā.

# II. Vērtēšanas pamatprincipi

1. Sistēmiskuma princips – mācību snieguma vērtēšanas pamatā ir sistēma, kuru raksturo regulāru un pamatotu, noteiktā secībā veidotu darbību kopums.
2. Atklātības un skaidrības princips – pirms mācību snieguma demonstrēšanas skolēnam ir zināmi un saprotami plānotie sasniedzamie rezultāti un viņa mācību snieguma vērtēšanas kritēriji.
3. Metodiskās daudzveidības princips – mācību snieguma vērtēšanai izmanto dažādus vērtēšanas metodiskos paņēmienus.
4. Iekļaujošais princips – mācību snieguma vērtēšana tiek pielāgota ikviena skolēna dažādajām mācīšanās vajadzībām, piemēram, laika dalījums un ilgums, vide, skolēna snieguma demonstrēšanas veids, piekļuve vērtēšanas darbam.
5. Izaugsmes princips – mācību snieguma vērtēšanā, īpaši mācīšanās posma noslēgumā, tiek ņemta vērā skolēna individuālā mācību snieguma attīstības dinamika.

# III. Mācību snieguma vērtēšanas plānošana

# Skola plāno un īsteno valsts pamatizglītības un valsts vispārējās vidējās izglītības standartā noteiktos mācību snieguma vērtēšanas veidus:

* 1. formatīvā vērtēšana, kas ir ikdienas mācību procesa sastāvdaļa un nodrošina izglītojamajam (arī pedagogam) atgriezenisko saiti par tā brīža sniegumu pret plānotajiem sasniedzamajiem rezultātiem;
	2. diagnosticējošā vērtēšana, lai noteiktu izglītojamā mācīšanās vajadzības un sniegtu papildu atbalstu, plānotu un uzlabotu mācīšanu;
	3. summatīvā vērtēšana, ko organizē mācīšanās posma nobeigumā (piemēram, temata, mācību gada, izglītības pakāpes noslēgumā), lai novērtētu un dokumentētu izglītojamā mācīšanās rezultātu;
	4. monitoringa vērtēšana, lai izvērtētu izglītojamo sniegumu un mācību procesa kvalitāti atbilstoši izglītības rīcībpolitikas pilnveides mērķiem. Monitoringa darbu vērtējumi neietekmē izglītojamā snieguma summatīvos vērtējumus.
1. Pedagogi, sadarbojoties mācību priekšmetu vai mācību jomas grupā, mācību gada sākumā izstrādā summatīvo vērtēšanas darbu plānu atbilstoši mācību priekšmeta (kursa) satura specifikai, fiksējot to kopējā izglītības iestādes dokumentā.
2. Līdz katra mācību gada 20. septembrim priekšmeta pedagogs iepazīstina izglītojamos ar visu mācību priekšmetu (kursu) vērtēšanas plānu, kas ietver summatīvās vērtēšanas darbu skaitu, pārbaudes (temata nobeiguma) darba veidu un tematu.
3. Izglītojamajam dienā tiek plānoti ne vairāk kā divi temata nobeiguma vērtēšanas darbi. Darbu norises laiku pedagogs fiksē E-klases pārbaudes darbu plānotājā mācību gada sākumā, koriģē (ja nepieciešams) ne vēlāk kā nedēļu pirms darba norises, saskaņojot to ar atbildīgo direktora vietnieku, kā arī atzīmējot to plānotājā un informējot izglītojamos.
4. Pirms katra temata nobeiguma vērtēšanas darba mācību priekšmeta (kursa) pedagogs informē izglītojamos par plānoto sasniedzamo rezultātu un vērtēšanas kritērijiem.
5. Mācību priekšmeta (kursa) pedagogs pielāgo mācību snieguma vērtēšanu izglītojamo dažādajām mācīšanās vajadzībām, piemēram, laika dalījumam un ilgumam, videi, skolēna demonstrēšanas veidam, piekļuvei vērtēšanas darbam.

**IV. Mācību snieguma vērtējumu atspoguļošana un vērtēšanas īstenošana**

1. Vērtējums atspoguļo izglītojamā sniegumu vērtēšanas brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena skolēna sniegumam piemērojot līdzvērtīgus nosacījumus un vienādus kritērijus.
2. Pedagoga noteiktie temata nobeiguma pārbaudes darbi ir obligāti, izņemot vērtēšanas kārtības 26. punktā noteikto gadījumu. Ja izglītojamais nepiedalās temata nobeiguma pārbaudes darbā, pedagogs E-klasē ieraksta gan skolēna mācību priekšmeta stundas kavējumu (“n”), gan obligāti veicamā temata nobeiguma pārbaudes darba neizpildi (“nv”).
3. Ikdienas mācību procesā pedagogi izmanto formatīvo vērtēšanu izglītojamo mācīšanās atbalstam. Formatīvo vērtēšanu pedagogs veic mācību procesa laikā, tās saturu veido plānotie izglītojamajam sasniedzamie rezultāti mācīšanās laikā un kalpo kā atgriezeniskā saite mācīšanās laikā. Formatīvie vērtējumi tiek fiksēti E-klasē, un tie neietekmē skolēna snieguma summatīvos vērtējumus mācību priekšmetos (kursos). Formatīvās vērtēšanas rezultāts tiek izteikts procentos.
4. Summatīvajā vērtēšanā vērtējumu izsaka ballēs (10 – “izcili”, 9 – “teicami”, 8 – “ļoti labi”, 7 – “labi”, 6 – “gandrīz labi”, 5 – “viduvēji”, 4 – “gandrīz viduvēji”, 3 – “vāji”, 2 – “ļoti vāji”, 1 – “ļoti, ļoti vāji”).
5. Pedagogs jebkurā temata nobeiguma pārbaudes darbā nodrošina izglītojamajam iespēju demonstrēt sniegumu visos apguves līmeņos.
6. Izmantojot kriteriālo vērtēšanu, pedagogs ievēro šādu vērtēšanas skalā noteikto proporciju starp darba izpildes kopprocentu un vērtējumu ballēs:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Balles**   | **1**   | **2**   | **3**   | **4**   | **5**   | **6**   | **7**   | **8**   | **9**   | **10**   |
| Apguve %  | 1-10 | 11-20 | 21-30 | 31-40 | 41-53 | 54-66 | 67-76 | 77-86 | 87-94 | 95-100 |

1. Apzīmējumu “nv” (nav vērtējuma) mācību snieguma vērtēšanā pedagogs lieto, ja izglītojamais:

22.1. nav piedalījies mācību stundā (apzīmējums – “n”), kurā tika kārtots pedagoga noteiktais obligātais temata nobeiguma pārbaudes darbs, kurš skolēnam bija jāizpilda (apzīmējums – “nv”);

22.2. noteiktajā laikā nav iesniedzis temata nobeiguma pārbaudes darbu;

22.3. temata nobeiguma pārbaudes darbu nav veicis patstāvīgi, piemēram, ir iesniedzis cita autora, mākslīgā intelekta darbu vai tā daļu (plaģiātu);

22.4. temata nobeiguma pārbaudes darbā ir izmantojis cilvēka cieņu aizskarošu saturu vai izteikumus.

1. Elektroniskajā žurnālā veiktais informatīvais ieraksts „nv” neietekmē summatīvo vērtējumu un vērtējumu gadā (kursā).
2. Ja izglītojamais slimības dēļ vai citu attaisnojošu iemeslu dēļ nav nokārtojis pārbaudes darbu, viņam 10 darba dienu laikā pēc atgriešanās izglītības iestādē tas jākārto, vienojoties ar priekšmeta skolotāju par kārtošanas laiku.
3. Ja izglītojamais ilgstoši nav piedalījies mācību procesā (6 darba dienas un vairāk) un ir kārtojams liels skaits pārbaudes darbu (6 un vairāk), izglītības iestādes direktora vietnieks, pamatojoties uz vecāku iesniegumu, ko saskaņo attiecīgās klases audzinātājs, nosaka pārbaudes darbu izpildes laika limita pagarinājumu.
4. Pedagogs atbrīvo izglītojamo no pārbaudes darbu izpildes, kuri norisinās vienu dienu pirms 3. posma mācību priekšmetu olimpiādes, arī zinātniski pētniecisko darbu reģionālās, valsts konferences un to norises laikā, kā arī izglītības iestādes noteikto valsts līmeņa sporta sacensību laikā.
5. Ja līdz mācību gada noslēgumam nav iegūts vērtējums kādā no mācību priekšmeta (kursa) temata nobeiguma pārbaudes darbiem, izglītojamais nesaņem vērtējumu gadā vai vērtējumu mācību priekšmeta kursā.
6. Izglītojamajam ir tiesībasmācību gada noslēgumā kārtot vienu pārbaudes darbu, kurā līdz šim nav iegūts vērtējums, par to pirms tam (ne vēlāk kā divas dienas iepriekš) vienojoties ar attiecīgā priekšmeta pedagogu.
7. Izliekot vērtējumu mācību gadā (arī mācību priekšmeta kursa daļā), tiek ņemti vērā izglītojamā sasniegumi visos pārbaudes darbos.
8. Izliekot vērtējumu mācību priekšmeta kursā, tiek ņemti vērā izglītojamā sasniegumi visos kursā kārtotajos pārbaudes darbos.
9. Izglītojamā gada vērtējumu neietekmē mājasdarbu un patstāvīgo darbu neizpilde.
10. Vērtējumu mācību priekšmetā gadā (kursā) iegūst, aprēķinot summatīvo pārbaudes darbu vidējo vērtējumu. Ja vidējais vērtējums aiz komata ir 0,6 un vairāk, tad vērtējumu noapaļo uz augšu.

*(Grozīts ar SVĢ 02.09.2025. iekšējiem noteikumiem Nr. 1-19.1/3)*

1. Ja mācību gada noslēgumā izglītojamais izsaka vēlēšanos uzlabot gada vai kursa vērtējumu, pedagogs piedāvā kombinētu pārbaudes darbu, kas ietver būtiskāko mācību gada (kursa) sasniedzamo rezultātu pārbaudi mācību priekšmetā. Galīgo vērtējumu izliekot, iepriekš iegūtā gada (kursa) vērtējuma svars ir 50%, kombinētā darba vērtējuma svars ir 50%.
2. Ja izglītojamajam ar ārsta izziņu ir noteikts fizisko aktivitāšu ierobežojums vai atbrīvojums, tad pedagogs, pamatojoties uz ārsta izziņā sniegto informāciju, izveido individuālo mācību priekšmeta satura apguves plānu un veic summatīvo vērtēšanu atbilstoši individuālā mācību priekšmeta satura apguves plānā definētajiem sasniedzamajiem rezultātiem. Individuālais mācību priekšmeta satura apguves plāns saskaņojams ar izglītojamā vecākiem.
3. Mācību kursā “Valsts aizsardzības mācība” vērtējumu izsaka līmeņos saskaņā ar valsts vispārējās vidējās izglītības standartā noteikto metodiku.
4. Starpdisciplinārajā kursā "Projektu darbs" 11. klases gada vērtējums ir par īstenotu zinātniski pētniecisko darbu; 12.klasē par īstenotu projekta darbu padziļinājuma priekšmetos.
5. Ja izglītojamais nav kārtojis pārbaudes darbu sākotnēji noteiktajā termiņā, pedagogam ir tiesības mainīt attiecīgā pārbaudes darba saturu vai formu, kad izglītojamais to veic 10 darba dienu laikā pēc atgriešanās izglītības iestādē vai termiņa pagarinājumā.
6. Lai nodrošinātu diferencētu mācību sasniegumu vērtēšanu tēmas ietvaros, pedagogs drīkst izstrādāt summatīvā vērtējuma komplektu, kas sastāv no vairākām dalītām pārbaudes darba daļām.
7. Pedagogs nedrīkst izglītojamajam samazināt vērtējumu pārbaudes darbā viņa neapmierinošas uzvedības vai nesalasāma rokraksta dēļ.
8. Gadījumos, kad pilngadīgs izglītojamais vai viņa likumisks pārstāvis izsaka vēlmi pielīdzināt izglītojamā ārpus izglītības programmas iegūtās zināšanas, izpratni, prasmes vai pieredzi kursā plānotajiem sasniedzamajiem rezultātiem, pamatojoties uz direktora vietnieka izglītības jomā sniegtu atzinumu, direktors ar rīkojumu nosaka kārtību izglītojamā atbrīvojumam no visa kursa vai kursa daļas.
9. Izglītojamie, kuri mainījuši izglītības iestādi un iepriekš mācījušies pēc atšķirīga mācību plāna, apgūst trūkstošos mācību priekšmeta (kursa) sasniedzamos rezultātus pēc individuāla mācību priekšmeta apguves plāna, kas izveidots ar priekšmeta pedagoga atbalstu. Vērtējumus par pārbaudes darbiem un mācību priekšmeta (kursa) galīgo vērtējumu atspoguļo E-klases žurnālā.
10. ­­­­Šo noteikumu 28., 29., 30. un 33. punktā noteiktos termiņus nosaka izglītības iestādes direktors ne vēlāk kā līdz mācību gada 1.maijam.

# V. Mācību snieguma vērtējuma paziņošana

1. Skolvadības sistēma E-klase tiek izmantota saziņai ar izglītojamajiem, vecākiem, pedagogiem, izglītības iestādes vadību, atbalsta personālu.
2. Ierakstus E-klases žurnālā par mācību stundu un mājas darbu pedagogi veic par katru dienu līdz plkst.17.00.
3. Izglītojamo saņemtos formatīvos vērtējumus pedagogs ieraksta E-klases žurnālā ne vēlāk kā triju darba dienu laikā.
4. Izglītojamo summatīvos vērtējumus pedagogs ieraksta E-klases žurnālā ne vēlāk kā septiņas darba dienas pēc pārbaudes darba iesniegšanas, plašāka apjoma pārbaudes darbus (esejas, pārspriedumus, teksta analīzes, projektus u.c.) desmit darba dienas pēc pārbaudes darba iesniegšanas.

*(Grozīts ar SVĢ 02.09.2025. iekšējiem noteikumiem Nr. 1-19.1/3)*

1. Mācību priekšmeta (kursa) pārbaudes darbi tiek analizēti un saglabāti pie pedagoga līdz mācību gada beigām; 9., 10., 11., 12. klašu skolēni pārbaudes darbus eksāmenu priekšmetos pēc pieprasījuma var saņemt pirms eksāmenu sesijas sākšanās. Pēc pilngadīga izglītojamā vai vecāka lūguma pedagogs nodrošina viņam iespēju iepazīties ar attiecīgā izglītojamā pārbaudes darbu.

*(Grozīts ar SVĢ 02.09.2025. iekšējiem noteikumiem Nr. 1-19.1/3)*

1. Klases audzinātājs sadarbībā ar mācību priekšmeta pedagogiem veic attiecīgo izglītojamo mācību sasniegumu monitoringu un iniciē preventīvās atbalsta darbības, kā arī problēmsituāciju gadījumā informē atbildīgo direktora vietnieku un atbalsta personālu.

# VI. Noslēguma jautājums

1. Atzīt par spēku zaudējušiem Siguldas Valsts ģimnāzijas 2023. gada 25. septembra iekšējos noteikumus Nr.1-19.1/5 “Mācību sasniegumu vērtēšanas kārtība”.

 Direktors R. Kalvāns

 Vuškāne, 67976734

 Siliņa, 67976733

 Sadale:

1 – lietā;

1 – visiem pedagogiem;

1 – mājaslapā.